এস এম নাজমুল হক ইমন, বগুড়া জেলা প্রতিনিধিঃ বগুড়ার শেরপুরে মা জাহানারা বেগম ও শিশু কন্যা সুরাইয়া খাতুন হত্যার দায় স্বীকার করেছে নিহতের সৎ ছেলে জাহিদ হাসান (২৫)। গত বুধবার ২৩মার্চ প্রধান বিচারিক (চিফ জুডিশিয়াল ম্যাজিষ্ট্রেট) আদালতের বিচারকের নিকট দেওয়া ১৬৪ ধারার জবানবন্দিতে সে একাই ওই জোড়া খুনের ঘটনা ঘটায় বলে দায় স্বীকার করে। আর এ স্বীকারোক্তির মাধ্যমেই  ঘটনার মাত্র ৪দিনের মাথায় আলোচিত মা ও শিশু কন্যা হত্যাকাণ্ডের রহস্য উদঘাটিত হলো।   প্রসঙ্গত গেল ১৯ মার্চ শনিবার উপজেলার খন্দকারটোলা মুন্সিপাড়া গ্রামের মৃত সোলায়মান আলীর স্ত্রী জাহানারা বেগম (৪৫) ও তাঁর পালিত শিশু কন্যা সুরাইয়া খাতুনকে (৭) নিজ শয়নকে শ্বাসরোধ করে হত্যা করা হয়। ঘটনাটি পরদিন দুপুরে জানাজানি হলে পুলিশ নিহতের লাশ উদ্ধার করে মর্গে পাঠায়। একইসাথে পুলিশ এ ঘটনায় সন্দেহজনকভাবে নিহতের সৎ ছেলে উক্ত জাহিদ হাসানকে আটক করে। ওই ঘটনায় নিহতের সৎ ভাই আব্দুল জলিল বাদি হয়ে ২০ মার্চ রাতেই শেরপুর থানায় একটি  মামলা দায়ের করেন। তবে ওই মামলায় কাউকে আসামি করা হয়নি। এদিকে প্রাথমিক জিজ্ঞাসাবাদে জাহিদের কথাবার্তায় অসঙ্গতি পেয়ে পুলিশ ২২ মার্চ ওই মামলায় তাকে আদালতে হাজির করে রিমান্ড আবেদন করলে আদালত ৩দিনের রিমান্ড মঞ্জুর করেন। পরে রিমান্ডে পুলিশ হেফাজতে জিজ্ঞাসাবাদকালে প্রথমদিনেই জাহিদ তার সৎ মা ও বোনকে হত্যার দায় স্বীকার করে বলে মামলার তদন্তকারী কর্মকর্তা থানার উপ-পরিদর্শক (এসআই) মিজানুর রহমান জানান। এমনকি ২৩ মার্চ তাকে বগুড়ার প্রধান বিচারিক আদালতে হাজির করা হলে সে হত্যার দায় স্বীকার করে ওই আদালতের বিচারকের নিকট ১৬৪  ধারায় জবানবন্দি দেয়।  এ প্রসঙ্গে জানতে চাইলে শেরপুর থানার অফিসার ইনচার্জ (ওসি) আমিরুল ইসলাম বলেন, জাহিদের বুঝ মতা হওয়ার পর থেকেই সৎ মায়ের সঙ্গে তার সম্পর্ক ভাল যাচ্ছিলনা। এমনকি বিয়ের পর তা আরও মারাত্মক আকার নেয়। এরই মধ্যে গেল রমজানে বাবা সোলায়মানও মারা যায়। সব মিলে সৎ মায়ের ওপর তার চরম ােভের সঞ্চার হয়। এদিকে জাহিদের স্ত্রীর সঙ্গে তার সৎ মায়ের মাঝে মধ্যেই ঝগড়া বিবাদ হত। ওই পুলিশ কর্মকর্তা আদালতে দেওয়া ১৬৪ ধারার জবানবন্দি উল্লেখ করে আরও বলেন, প্রায় মাস দেড়েক আগে জাহিদের স্ত্রীর নিকট থেকে তার সৎ মা কয়েক কেজি  চাল ধার নেন। গেল ১৯ মার্চ সেই চাল তার সৎ মা পরিশোধ করে দেন। এ নিয়ে জাহিদ ও তার স্ত্রীর মধ্যে কথাকাটি হয়। একপর্যায়ে মায়ের পে অবস্থান নিয়ে জাহিদ তার স্ত্রীকে মারধর করে। ফলে রাগে ােভে স্ত্রী তার শিশু সন্তানকে নিয়ে পিত্রালয়ে চলে যায়। এদিকে ওইদিন অনুমান বেলা সাড়ে ৩টার দিকে জাহিদ সেই চাল তার সৎ মাকে ফেরত দিতে যায়। এসময় সৎ মা জাহানারা বেগম জাহিদকে অকথ্য ভাষায় গালিগালাজ করে। একপর্যায়ে জাহিদ তার সৎ মাকে ধাক্কা দিলে তিনি ঘরের মধ্যে রাখা খাটের ওপর পড়ে যান। এসময় মা জাহানারা বেগম জাহিদের মুখে সজোরে লাথি মারে। এতে জাহিদ  প্তি হয়ে বালিশ চাপা দিয়ে তার সৎ মাকে হত্যা করে। ওসি আমিরুল ইসলাম বলেন, এসময় তার পালিত বোন শিশু সুরাইয়া খাতুনও খাটের ওপর ছিল। জাহিদ পরে তাকেও বালিশ চাপা দিয়ে হত্যা করে। ১৯ মার্চ বেলা সাড়ে ৩টা থেকে ৪ টার মধ্যে সে এ খুনের ঘটনা ঘটায় বলে আদালতের কাছে স্বীকারোক্তি দেয়। তবে পুরো ঘটনাটি সে একাই ঘটিয়ে ঘরের একটি দরজা খোলা রেখে বাড়ির অন্য সব দরজা জানালা বন্ধ করে পালিয়ে যায়। জাহিদকে জেল হাজতে পাঠানো হয়েছে বলে জানা যায়।